«ཡེ་ཤེས་མཁའ་འགྲོ་ཁྲོ་གཉེར་གཏུམ་མོ་རྩ་བ་གསུམ་དྲིལ་གྱི་ཆ་ལག །གདོང་ལྔའི་གསང་སྒྲུབ་གནམ་ལྕགས་ཨུར་མོའི་ཕྲིན་ལས་བཀླག་ཆོག་ཏུ་བཀོད་པ་གནས་གསུམ་ཌཱཀྐིའི་བཀའ་རྒྱ་མྀ་ཨཚ། » བདུད་འདུལ་ཡེ་ཤེས་མཁའ་འགྲོའི་སྐུ་ལ་འདུད། «དེ་ལ་འདིར་མཁའ་འགྲོ་སེང་གདོང་མའི་ཕྲིན་ལས་བཀླག་ཆོག་ཏུ་བཀོད་པར། སྟེགས་ཀྱི་ཁར་མཆོད་གཏོར་གྲུ་གསུམ་དམར་པོ་གཙོ་འཁོར་དགུ་པ་དར་གདུགས་དང་དཀར་དམར་གྱི་རྒྱན་ཅན། གཡས་གཡོན་དུ་སྨན་རཀ །མདུན་དུ་ཉེར་སྤྱོད་ལྔ་སོགས་བཤམས་ལ། སྐྱབས་སེམས་ནི། » ན་མོ༔ དུས་གསུམ་སངས་རྒྱས་རྒྱལ་ཡུམ་འགྲོ་བའི་མགོན༔ མ་སྲིང་མཁའ་འགྲོའི་ཚོགས་ལ་སྐྱབས་སུ་མཆི༔ བདག་གི་དགེ་དེས་མ་གྱུར་འགྲོ་ཀུན་ཚོགས༔ འཇའ་ལུས་གོ་འཕང་ཐོབ་པར་སེམས་བསྐྱེད་དོ༔ «དཀར་གཏོར་སྔོན་དུ་སོང་ནས། བགེགས་གཏོར་བསང་སྦྱང་། » རྃ་ཡྃ་ཁྃ། ཨོཾ་སྭ་བྷཱ་ཝ«ས་སྦྱང་། » སྟོང་པའི་ངང་ལས། བྷྲཱུྃ་ལས་རིན་པོ་ཆེ་སྣོད་ཡངས་ཤིང་རྒྱ་ཆེ་བའི་ནང་དུ་ལན་ཆགས་བགེགས་ཀྱི་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པར་གྱུར། ན་མཿསརྦ་ཏ་ཐཱ་ག་ཏ་བྷྱོཁཾ་སྭཱ་ཧཱ། «བགེགས་གཏོར་ནི། » ཧཱུྃ༔ ང་ནི་དབྱིངས་ཕྱུག་མཁའ་འགྲོ་སེངྒེའི་གདོང་༔ དཀྱིལ་འཁོར་སྒྲུབ་ལ་མི་དབང་འབྱུང་པོའི་ཚོགས༔ མཆོད་སྦྱིན་འདི་ལོངས་གཞན་དུ་ཕྱིར་དེངས་ཤིག༔ འཁུ་ཞིང་འདའ་ན་བརླག་པར་གདོན་མི་ཟ༔ ཌཱཀྐི་སིཾ་ཧ་མུ་ཁ་གནོད་བྱེད་བགེགས་ཚོགས་ཨུ་ཙ་ཏ་ཡ་ཧཱུྃ་ཧཱུྃ་ཕཊ྄་ཕཊ྄ཿ «མཚམས་གཅོད་པ་ནི། » ཧཱུྃ༔ ཐུགས་ལས་སྤྲུལ་པའི་ཕྱག་མཚན་འབར་བའི་མེས༔ སྟེང་འོག་བར་མཚམས་མེད་པ་དུམ་གཅིག་དང་༔ རབ་ཏུ་འཁྲིགས་པའི་གུར་ཁང་ཆེར་གྱུར་ནས༔ ནམ་ཡང་གླགས་ལྟ་འབྱུང་པོ་མཚམས་ཆོད་ཅིག༔ ཨོྃ་བཛྲ་ཛྭ་ལ་ཀརྨ་ཙཀྲ་ཧཱུྃ་རཀྵ་ཡེ་སྭཱ་ཧཱ༔ «གཏོར་མཆོད་བྱིན་རློབ་ནི། » རྃ་ཡྃ་ཁྃ༔ ཨོྃ་ཨཱཿཧཱུྃ༔ ཕྱི་སྣོད་གླིང་བཞི་ཉི་ཟླ་བྷནྡྷའི་སྣོད༔ ནང་བཅུད་དབང་པོ་རྣམ་ལྔ་སྨན་རཀ་དང་༔ གཏོར་མཆོད་བྷ་ལིང་ག་ཎ་ཚོགས་ཀྱི་རྫས༔ གསང་མཆོད་སྦྱོར་སྒྲོལ་སྤྱན་གཟིགས་ལ་སོགས་པ༔ མ་སྲིང་མཁའ་འགྲོ་མཉེས་པའི་རྫས་སུ་གྱུར༔ ཨོྃ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་རཱུ་པ་ཤབྡ་གནྡྷེ་རཱ་ས་སྤརྴེ་པྲ་ཏཱིཙྪ་ཨཱཿཧཱུྃ༔ ཨོྃ་སརྦ་ཨ་ཧཾ་པཱུ་ཛ་ཨཱཿཧཱུྃ༔ ཨོྃ་སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་ག་ཎ་ཙཀྲ་ཨཱཿཧཱུྃ༔ ཨོྃ་རུ་ཏྲ་མཱ་ར་ནི་མ་ཧཱ་མཱཾ་ས་རཀྟ་ཙིཏྟ་གོ་རོ་ཙ་ན་བ་སུ་ཏ་ཨོྃ་ཨཱཿཧཱུྃ༔ «ལན་གསུམ། བྱིན་དབབ་པ་ནི། » ཨཱཿ གཞི་དབྱིངས་སྤྲོས་བྲལ་ཆོས་སྐུའི་ཕོ་བྲང་ནས། །གཞི་སྣང་ལྷུན་འགྲུབ་ལོངས་སྐུ་མཁའ་འགྲོའི་སྤྲིན། །གང་འདུལ་དེར་སྟོན་སྤྲུལ་སྐུ་སེངྒེའི་གདོང་། །གནས་ཡུལ་ཞིང་ཁམས་ཀུན་ལ་དབང་བསྒྱུར་བའི། །མཁའ་འགྲོ་དང་ནི་ཤུགས་འགྲོ་ཕྲ་མེན་སོགས། །ཡེ་ཤེས་འཇིག་རྟེན་ཚུལ་འཆང་སྤྲུལ་འཁོར་བཅས། །འདིར་བྱོན་གནས་འདིར་བྱིན་ཆེན་མྱུར་དུ་ཕོབ། །རྡོ་རྗེའི་སྐུ་ཡི་གར་སྟབས་ལམས་སེ་ལམ། །ལུས་ལ་བྱིན་ཕོབ་རྩ་ཡི་མདུད་པ་ཁྲོལ། །འགགས་མེད་གསུང་གི་ཉམས་དབྱངས་འུ་རུ་རུ། །ངག་ལ་ནུས་སྤེལ་བདེ་དྲོད་བསྐྱེད་དུ་གསོལ། །འཁྲུལ་མེད་ཐུགས་ནི་བདེ་སྟོང་ཡ་ལ་ལ། །སེམས་ལ་ཉམས་རྟོགས་ཡེ་ཤེས་སྤོར་དུ་གསོལ། །སྒོ་གསུམ་དཀྱིལ་འཁོར་གསུམ་དུ་སྨིན་པ་དང་། །སྣོད་བཅུད་ཡེ་ཤེས་འཁོར་ལོར་བྱིན་གྱིས་རློབས། །རང་རིག་ཡེ་ཤེས་མཁའ་འགྲོའི་དགྱེས་ཞལ་སྟོན། །འབྲེལ་ཚད་བྱང་ཆུབ་ཐོབ་པའི་དངོས་གྲུབ་སྩོལ། ཛྙཱ་ན་ཌཱཀྐི་ནཱི་ཧ་རི་ནི་ས་ས་མ་ཡ་ཕཻཾ་ཕཻཾ་ཛ་ཛཿ «ལྷ་བསྐྱེད་པ་ནི། » ཧཱུྃ་བྷྲཱུྃ༔ ཐོད་པ་དམར་སྨུག་བརྩེགས་པའི་ཕོ་བྲང་དབུས༔ ཆོས་འབྱུང་དམར་ནག་གདེངས་ཀ་གྱེན་དུ་ཕྱོགས༔ དེ་ནང་པད་ཉི་རོ་ཡི་གདན་སྟེང་དུ༔ བདག་ཉིད་མཁའ་འགྲོ་སེངྒེའི་གདོང་པ་ཅན༔ སྐུ་མདོག་མཐིང་ནག་སེང་ཞལ་ཁྲོས་པའི་གདོང་༔ གཡུ་རལ་གསེབ་ནས་སེང་ཆུང་སྤྲིན་ལྟར་གཏིབས༔ རབ་བརྗིད་ཐོད་སྐམ་ལྔ་ཡིས་དབུ་ལ་བརྒྱན༔ ཕྱག་གཡས་གནམ་ལྕགས་གྲི་གུག་མཁའ་ལ་ཕྱར༔ ཕྱག་གཡོན་བྷནྡྷར་རཀྟ་བཅུད་བཟང་གཏམས༔ གྲུ་མོར་ཁ་ཊྭཱཾ་བརྟེན་པས་དུག་གསུམ་འཇོམས༔ ཌཱཀྐི་རྒྱ་རྟགས་རུས་རྒྱན་མེ་ལོང་སྤྲས༔ ཐོད་རློན་མགོ་ཕྲེང་ག་ཤ་དར་དཔྱངས་འཕུར༔ གཡས་བསྐུམ་གཡོན་བརྐྱང་བཾ་རོའི་གདན་ལ་འགྱིང་༔ གཙོ་མོའི་ཕྱོགས་བཞིར་དྲག་མོ་གདོང་ཅན་བཞི༔ སྟག་དང་ཕག་ཞལ་དོམ་གདོང་ལྕེ་སྤྱང་མགོ༔ རིགས་བཞི་གཙོ་མཐུན་ཕྱོགས་མདོག་རང་རྟགས་སྤྲས༔ གཞན་ཡང་སྒོ་སྐྱོང་སྲུང་མ་ཉིད་སྤྲུལ་བཅས༔ སྣང་ལ་རང་བཞིན་བྲལ་བ་གནས་གསུམ་ལས༔ འོད་འཕྲོས་མ་སྲིང་མཁའ་འགྲོ་སྤྱན་དྲངས་ནས༔ བདག་ལ་དབང་བསྐུར་བྱིན་རླབས་མཆོག་ཐུན་སྩོལ༔ «སྤྱན་འདྲེན་པ་ནི། » ཧཱུྃ༔ འོག་མིན་མཁའ་སྤྱོད་རང་བྱུང་གདོད་མའི་ཀློང་༔ ཆོས་དབྱིངས་དྲག་པོ་ཨེ་ཡི་དུར་ཁྲོད་ནས༔ དབྱིངས་ཕྱུག་ཌཱཀྐི་སེང་གདོང་འཁོར་བཅས་རྣམས༔ བླ་མེད་དཀྱིལ་འཁོར་གནས་འདིར་གཤེགས་སུ་གསོལ༔ ཨོྃ་བཛྲ་ཌཱཀྐི་ནཱི་བཾ་སིཾ་ཧ་མུ་ཁ་ཧ་རི་ནི་ས་ས་མཱ་ཡ་ཛ་ཛཿ ཛཿཧཱུྃ་བཾ་ཧོཿ ཨ་བེ་ཤ་ཡ་ཨ་ཨཱཿ «ཞེས་པས་སྤྱན་དྲངས་དབྱེར་མེད་བསྒོམ། བཞུགས་གསོལ་ཕྱག་འཚལ་བ་ནི། » ཧཱུྃ་བྷྱོཿ དུས་གསུམ་སངས་རྒྱས་ཐམས་ཅད་བསྐྱེད་པའི་ཡུམ༔ ཆོས་དབྱིངས་ཡེ་ཤེས་མཁའ་འགྲོ་སེང་གདོང་མ༔ རིགས་ལྔ་བདེ་ཆེན་ལྷུན་གྲུབ་རང་བཞིན་འབར༔ དབྱིངས་ལས་མ་གཡོས་རྣལ་འབྱོར་ཌཱཀྐིའི་ཚོགས༔ གུས་པས་ཕྱག་བགྱིས་བརྟན་པར་བཞུགས་སུ་གསོལ༔ ཨོྃ་ན་མོ་ཨ་ཏི་པུ་ཧོཿ ས་མ་ཡ་ཏིཥྛ་ལྷན༔ «ཕྱི་ནང་གསང་མཆོད་འབུལ་བ་ནི། » ཧཱུྃ་བྷྱོཿ མཁའ་འགྲོ་སེངྒེའི་གདོང་ཅན་གཙོ་འཁོར་ལ༔ ཕྱི་མཆོད་གཟུགས་སྒྲ་དྲི་རོ་རེག་བྱ་འབུལ༔ ནང་མཆོད་སྨན་རཀ་གཏོར་གསུམ་བྷ་ལིང་འབུལ༔ གསང་མཆོད་སྦྱོར་སྒྲོལ་ག་ཎ་ཚོགས་མཆོད་འབུལ༔ རྐང་གླིང་ཐོད་རྔ་རོལ་མོ་སྒྲ་ལྡན་འབུལ༔ ཨོྃ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་ག་ཎ་ཙཀྲ་པཱུ་ཛ་ཁ་ཁ་ཁཱ་ཧི༔ «དེ་ནས་བསྟོད་པ་བམ་རི་འབར་བ་ནི། » བྷྱོ་བྷྱོཿ བཾ་རི་ཐོད་མཁར་འབར་བའི་ཕོ་བྲང་ནས༔ མ་གཅིག་འདོད་ཁམས་དབང་ཕྱུག་སེངྒེའི་གདོང་༔ གཡུ་རལ་སྤྲུགས་པས་སྟོབས་བཅུའི་ཕྲིན་ལས་རྫོགས༔ ཁྲོ་མོའི་གདོང་ནི་ཟ་བྱེད་འཇིགས་ལ་རྔམ༔ དམར་ལ་འཁྱིལ་བའི་སྤྱན་རྩ་སྡང་མིག་བགྲད༔ རྣོ་བའི་འོད་ལྡན་འབར་བས་ཕྱག་མཚན་གདེངས༔ མདངས་ལྡན་འོད་རིས་དམར་ཆེན་བྷནྡྷ་གཏམས༔ མཁར་ཕུར་ལས་མཚོན་རྩེ་གསུམ་གྱེན་དུ་གཟེངས༔ མ་རྒྱུད་འབུམ་གྱི་གཙོ་མོས་རུས་རྒྱན་གསོལ༔ མེ་ལོང་འོད་ལྡན་ལྷག་ལྷག་མ་སྲིང་སྡུད༔ ནུ་མ་བྷ་ག་རྒྱས་པའི་བདེ་དྲོད་འཕེལ༔ འཁོར་བ་སྟོང་ཕྱིར་མགོ་ཕྲེང་ཚལ་དུ་དངར༔ བརྐྱང་བསྐུམ་འགྱིང་བའི་དགའ་བཞིའི་གར་དང་ལྡན༔ འབར་ཞིང་སྲེག་པའི་མེ་དཔུང་སྐུ་ལ་འཁྲིལ༔ ཡེ་ཤེས་མཁའ་ལ་རོལ་པ་སེངྒེའི་དཔལ༔ དུར་ཁྲོད་རྒྱན་དྲུག་སྤྲས་ལ་ཕྱག་འཚལ་བསྟོད༔ བྷྱོཿ སྐུ་ཡི་སྤྲུལ་པ་བདེ་ཆེན་མཁའ་འགྲོ་མ༔ ནད་གདོན་ཞི་མཛད་དཀར་མོ་སེང་གདོང་མ༔ ཛ་ལནྡྷ་རའི་གནས་ཀྱིས་དབང་མོ་ཆེ༔ བཛྲ་ཌཱཀྐིའི་སྐུ་ལ་ཕྱག་འཚལ་བསྟོད༔ བྷྱོཿ གསུང་གི་སྤྲུལ་པ་བརྡ་སྒྲོགས་མཁའ་འགྲོ་མ༔ ཚེ་བསོད་དབང་སྡུད་དམར་མོ་སྟག་གདོང་མ༔ ལམ་པཱ་ཀ་ཡི་གནས་ཀྱི་དབང་མོ་ཆེ༔ པདྨ་ཌཱཀྐིའི་གསུང་ལ་ཕྱག་འཚལ་བསྟོད༔ བྷྱོཿ ཐུགས་ཀྱི་སྤྲུལ་པ་ཡེ་ཤེས་མཁའ་འགྲོ་མ༔ གནས་ལུགས་མངོན་གྱུར་ཕག་གདོང་མཐིང་ནག་མ༔ ཨ་ཙི་རྟ་ཡི་གནས་ཀྱི་དབང་མོ་ཆེ༔ བུདྡྷ་ཌཱཀྐིའི་ཐུགས་ལ་ཕྱག་འཚལ་བསྟོད༔ བྷྱོཿ ཡོན་ཏན་སྤྲུལ་པ་དགའ་བཞི་མཁའ་འགྲོ་མ༔ འབྱོར་དྲུག་རྒྱས་མཛད་སེར་མོ་དོམ་གདོང་མ༔ ཏྲི་ཤ་ཀུ་ནའི་གནས་ཀྱི་དབང་མོ་ཆེ༔ རཏྣ་ཌཱཀྐིའི་ཡོན་ཏན་ཕྱག་འཚལ་བསྟོད༔ བྷྱོཿ ཕྲིན་ལས་སྤྲུལ་པ་རབ་གཡོ་མཁའ་འགྲོ་མ༔ དགྲ་བགེགས་སྒྲོལ་མཛད་སྔོན་མོ་སྤྱང་གདོང་མ༔ ཚནྡྷོ་ཧ་ཡི་གནས་ཀྱི་དབང་མོ་ཆེ༔ ཀརྨ་ཌཱཀྐིའི་ཕྲིན་ལས་ཕྱག་འཚལ་བསྟོད༔ བྷྱོཿ སྒོ་སྐྱོང་སྒྲོལ་བྱེད་དུས་ཀྱིས་ཕོ་ཉ་མོ༔ ལོ་ཟླ་ཞག་དུས་ཕྲ་མེན་དྲུག་ཅུ་བཞི༔ བདུད་མོ་སྲིན་མོ་འཆི་ཚེ་སྲོག་བདག་མ༔ ཡེ་ཤེས་ལས་གྲུབ་འཁོར་དང་བཅས་ལ་བསྟོད༔ «ཛཔ྄་བསྐུལ་ནི། » བྷྱོ༔ བསྐུལ་ལོ་བཞེངས་ཤིག་མ་སྲིང་ཌཱཀྐི་ཚོགས༔ ཐུགས་རྗེའི་སྐུ་མཆོག་མངོན་སུམ་མཚོན་པ་དང་༔ རིག་སྔགས་སྒྲུབ་པའི་ནུས་རྩལ་ཤུགས་ཕྱུངས་ལ༔ བདུད་སྡེའི་གཡུལ་ལས་རྒྱལ་བའི་དངོས་གྲུབ་སྩོལ༔ «བཟླས་པ་ནི། » ཐུགས་ཀར་ཉི་ཟླའི་དཀྱིལ་འཁོར་ལ་ཧཱུྃ་མཐིང་ནག་གི་མཐར་སྔགས་ཕྲེང་མཐིང་ལ་གཏིང་མདངས་དམར་བའི་ངད་ཆགས་པ་སྒྲ་གདངས་དི་རི་རི་སྒྲོག་པ་གཡོན་དུ་འཁོར་བ་ལས་འོད་ཟེར་དཔག་ཏུ་མེད་པ་ཆེར་འཕྲོས་པས་ནང་གི་གནས་ཡུལ་གྱི་དཔའ་བོ་མཁའ་འགྲོ་ཐམས་ཅད་བསྐུལ། དེ་ཐམས་ཅད་ལས་ཀྱང་འོད་ཟེར་ཆེས་ཆེར་འབར་ཞིང་མཆེད་པས་ལས་ཉོན་སྡིག་སྒྲིབ་ཕ་རོལ་གྱི་བྱད་གྲིབ་སོགས་ཉེས་ལྟུང་ཐམས་ཅད་དག་སྟེ་སྐུ་མདོག་མཐིང་འོད་བཀྲག་མདངས་གཟི་བརྗིད་ཆེར་འབར་བས། ཕྱོགས་བཅུའི་རྒྱལ་བ་རབ་འབྱམས་གནས་གསུམ་གྱི་དཔའ་བོ་མཁའ་འགྲོ་དམ་ཅན་ཆོས་སྐྱོང་ལྷ་འདྲེ་མི་གསུམ་ཟས་ནོར་ལོངས་སྤྱོད་འབྱུང་ལྔའི་བཅུད་ཐམས་ཅད་ཤུགས་ཀྱིས་བསྡུས་ཏེ་འཁོར་འདས་ཀུན་ན་འགྲན་ཟླ་དང་བྲལ་ཁྱབ་བདག་དཔའ་མོ་ཆེན་མོར་«ང་རྒྱལ་བསྐྱེད་ལ། » ཨོྃ་བཾ་ཌཱཀྐི་སིཾ་ཧ་མུ་ཁ་ཧཱུྃ་བྷྱོཿ «ཞེས་རྩ་སྔགས་དང་། » ཨོྃ་བཛྲ་རཏྣ་པདྨ་ཀརྨ་བུདྡྷ་ཡ་ཧ་རི་ནི་ས་ཌཱཀྐི་ས་མ་ཡ་ཧཱུྃ་བྷྱོཿ «ཞེས་ལས་སྔགས་བཟླས་པའི་ཚེ་ཁྱད་པར་གདོང་ཅན་ལྔ་ལ་སོགས་པའི་སྤྲོ་བསྡུས་ལས་བཞི་མཆོག་དང་བཅས་པ་བསྒྲུབ་པའི་ཏིང་འཛིན་གང་འདོད་དུ་བསྒྱུར་ཤེས་པར་བྱའོ། ཡང་བཟློག་ནི། » ཨཿཀཿསཿམཿརཿཙཿཤཿདཿརཿསཿམཿརཿཡཿཕཊ྄ཿ «ཅེས་ལུས་ཀྱི་གནས་དྲུག་ཏུ་བཀོད་པས། » ཡེ་ཤེས་དང་འཇིག་རྟེན་གྱི་མཁའ་འགྲོ་ཕྲ་མེན་ཤུགས་འགྲོ་ཐམས་ཅད་ཀྱི་སྲོག་སྙིང་དྲག་ཏུ་བསྐུལ་བའི་ཤུགས་ཀྱིས། སྔགས་འབྲུ་རྣམས་ལས་འོད་ཟེར་མེའི་ཚྭ་ཚྭ་དྲག་ཏུ་ཁོལ་ཞིང་ཕྱུར་བ་ལས་སྲིད་གསུམ་ཐམས་ཅད་དྲག་སྔགས་ཐོག་རྒོད་ཀྱི་ཆར་ཕབ་པས་ཕ་རོལ་བྱད་མ་ལྷ་སྲུང་དང་བཅས་པ་བསྲེགས་བཅོམ་རྗེས་ཤུལ་མེད་པར་བརླག །སླར་ཡང་ཐུགས་རྗེའི་ཤུགས་ལས་བསྐལ་བའི་འཐོར་རླུང་གཡོས་པས་འཛིན་སྣང་བག་ཆགས་དང་བཅས་པ་དབྱིངས་སུ་གཏོར་ཏེ་སྦྱངས། སྣང་སྲིད་ཐམས་ཅད་ཁྲོ་མོའི་སྤྲིན་རབ་ཏུ་འཁྲིགས་པའི་རྟ་བྲོས་གཟིར་བས་དགྲ་བགེགས་བྱད་གདོན་ལོག་འདྲེན་ཐམས་ཅད་ནམ་ཡང་ལྡང་མེད་ཐུགས་རྗེས་དབྱིངས་སུ་རྒྱས་བཏབ་པར་«མོས་ལ། » ཕཊ྄ཿཡཿརཿམཿསཿརཿདཿཤཿཙཿརཿམཿསཿཀཿཨཿ «དེ་ཡང་སྒྲུབ་པའི་སྐབས་སུ་རྩ་སྔགས་དང་། ལས་ཕྲན་སྐབས་དྲག་སྔགས་བཅུ་བཞི། ཟོར་ལས་སོགས་ཀྱི་ཚེ་ཡང་བཟློག་སྟེ་ཟློག་སྔགས་རྣམས་འདིར་བཞུགས་པས་སྐབས་འདིར་བསྙེན་སྒྲུབ་ཁོ་ནར་བྱ་བ་ལ་དགོས་པ་ཆུང་ཕྱིར་ཟུར་ཡང་བར་བྱས་སོ། ཐུན་མཐར་དབྱངས་གསལ་ཡིག་བརྒྱ་རྟེན་སྙིང་རྣམས་བཟླས་རྗེས་མཆོད་པ་ནི། » ཧཱུྃ་བྷྱོཿ མཁའ་འགྲོ་སེངྒེའི་གདོང་ཅན་གཙོ་འཁོར་ལ༔ ཕྱི་མཆོད་གཟུགས་སྒྲ་དྲི་རོ་རེག་བྱ་འབུལ༔ ནང་མཆོད་སྨན་རཀ་གཏོར་གསུམ་བྷ་ལིང་འབུལ༔ གསང་མཆོད་སྦྱོར་སྒྲོལ་ག་ཎ་ཚོགས་མཆོད་འབུལ༔ རྐང་གླིང་ཐོད་རྔ་རོལ་མོ་སྒྲ་ལྡན་འབུལ༔ ཨོྃ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་མ་ཧཱ་ཏ་ན་ག་ཎ་པཱུ་ཛ་ཁ་ཁ་ཁཱ་ཧི༔« ཞེས་མཆོད་ལ་སྔགས་བསྟོད་ནི། » བྷྱོཿ རྒྱལ་ཀུན་རྡོ་རྗེ་རྣལ་འབྱོར་རིགས༔ དྲག་མོ་ཁྲོ་གཉེར་མཆེ་བ་གཙིགས༔ ནམ་མཁའི་མདོག་ཅན་མེ་འོད་འཕྲོས༔ སེངྒེའི་གདོང་ཅན་ལྷ་མོར་བསྟོད༔ «མཐར་ཐུན་གཏོར་འབུལ་བ་ནི། » ཧཱུྃ་བྷྱོཿ མ་སྐྱེས་རྫོགས་པ་ཆོས་ཀྱི་དབྱིངས་ཉིད་ལས༔ སྐྱེ་བའི་ཆོ་འཕྲུལ་འབར་བའི་སྐུར་སྟོན་པ༔ འགྲོ་བའི་དོན་མཛད་ཡེ་ཤེས་མཁའ་འགྲོ་མ༔ ནམ་མཁའི་མདོག་ཅན་དབུ་ནི་སེངྒེའི་གདོང་༔ ཡེ་ཤེས་མེ་རིས་མ་རིག་མུན་པ་གསལ༔ ཐུགས་རྗེའི་མེ་དཔུང་སྲིད་གསུམ་མ་ལུས་སྲེག༔ འཇིགས་བྱེད་ཆེན་པོ་ཁྱོད་ལ་ཕྱག་འཚལ་བསྟོད༔ བསྒྲལ་བའི་ཕུང་པོ་ལྷག་མེད་ཞལ་དུ་གསོལ༔ དུག་གསུམ་ཤ་ཁྲག་སྐུ་གསུམ་ཀློང་དུ་རོལ༔ སྒོ་གསུམ་མི་མཐུན་བར་ཆད་མེད་པར་མཛོད༔ སྟོང་ཉིད་བྱ་བྲལ་གཉུག་མའི་ཡེ་ཤེས་ཆེ༔ མཐའ་བྲལ་རོ་གཅིག་ཕྱག་རྒྱ་ཆེན་པོར་གྱུར༔ ཀ་དག་འོད་གསལ་ཆོས་སྐུ་འདུ་འབྲལ་མེད